13.5.2003 Den Europæiske Unions Tidende L 116/1 (Retsakter, hvis offentliggørelse er obligatorisk) RÅDETS FORORDNING (EF) Nr. 814/2003 af 8. maj 2003 om ændring af forordning (EF) nr. 2501/2001 om anvendelse af et arrangement med generelle told- præferencer for perioden 1. januar 2002 til 31. december 2004 RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Siden forordning (EF) nr. 2501/2001 (?) trådte i kraft den 1. januar 2002, har det vist sig, at den bør ændres på visse punkter. (2) > Der bør navnlig indsættes en særlig bestemmelse, der gør det muligt at fritage begunstigede lande, der er udsat for en alvorlig økonomisk og finansiel krise, for gradue- ring af nye sektorer. Da de bestemmelser i forordning (EF) nr. 2501/2001, der henviser til sektorer, ikke kan anvendes på varer, for hvilke der ikke er fastlagt en specifik sektor, bør bilag II til nævnte forordning desuden ændres, så der angives en sektor for alle varer, der er omfattet af en af de forskellige ordninger. (3) — Det har ikke været muligt at vedtage den første beslut- ning i artikel 12, stk. 5, i ovennævnte forordning før 1. januar 2003; det er derfor hensigtsmæssigt at fastsætte, at ophævelsen af toldpræferencerne bør finde anven- delse, i to etaper, fra den 1. november 2003 og den 1. maj 2004. (4) — Forordning (EF) nr. 2501/2001 bør derfor ændres i over- ensstemmelse hermed — UDSTEDT FØLGENDE FORORDNING: Artikel 1 Forordning (EF) nr. 2501/2001 ændres således: 1) I artikel 10 indsættes følgende stykke: »3. De i stk. 1 og 2 omhandlede toldpræferencer finder ikke anvendelse på varer fra sektorer, for hvilke disse told- præferencer er afskaffet for det berørte oprindelsesland i overensstemmelse med kolonne D i bilag I eller med en afgørelse, der er truffet efterfølgende i overensstemmelse med artikel 12.« EFT L 346 af 31.12.2001, s. 1. 2 Artikel 12, stk. 6, affattes således: »6. Den første beslutning taget i overensstemmelse med stk. 5 finder anvendelse på følgende måde: — den finder anvendelse for så vidt angår ophævelse af toldpræferencerne med 50 % fra den 1. november 2003 og med 100 % fra den 1. maj 2004 i overensstemmelse med proceduren i stk. 1, og — den finder anvendelse fra den 1. januar 2003 for så vidt angår genindførelsen af toldpræferencerne i overens- stemmelse med proceduren i stk. 2. Herefter vil beslutninger taget i overensstemmelse med stk. 5 træde i kraft den 1. januar i det andet år, som følger efter det år, hvor beslutningerne blev taget.« I artikel 12 indsættes følgende stykke: »8. —Hvis bruttonationalindkomsten i faste priser i et begunstiget land, udtrykt i den nationale valuta, er faldet med mindst 3 % i de seneste tolv måneder, for hvilke der foreligger tilgængelige data, finder stk. 1 ikke anvendelse for beslutninger taget i overensstemmelse med stk. 5.« Den indledende forklaring i bilag I ændres således: I henvisningen til »Kolonne D« erstattes parentesen »(artikel 7, stk. 8)« med »(artikel 7, stk. 8, og artikel 10, stk. 3)«. Teksten under punkt 4 (»Statistiske kilder«) i bilag II affattes således: »Den statistiske kilde for indkomsten pr. indbygger er Verdensbankens rapport om udviklingen i verden, for kvar- talsmæssige bruttonationalindkomster IMF's internationale finansielle statistikker, for eksporten af forarbejdede varer statistikkerne fra FN's Comtrade og for Fællesskabets import statistikkerne fra Comext.« I bilag III indsættes en yderligere sektor som vist i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende.